Якім мы ўяўляем настаўніка фізкультуры? Найчасцей – атлетычным мужчынам, гук свістка якога ў момант ставіў у строй увесь клас, а яго гучны голас апавяшчаў каманды: “Раўняйсь! Смір-на!” А вось у Запрудскай базавай школе місію па фізічным развіцці дзяцей выконвае прыгожая, добрая, абаяльная і спартыўная жанчына – Людміла Пушко, якая ўжо 35 гадоў працуе на педагагічнай ніве.